Document ID: 31992D0202

ΑΠΟΦΑΣΗ ΤΟΥ ΣΥΜΒΟΥΛΙΟΥ της 26ης Μαρτίου 1992 για την έγκριση της διεθνούς συμφωνίας του 1986 για το κακάο (92/202/ΕΟΚ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 113 και 116,
την πρόταση της Επιτροπής,
Εκτιμώντας:
ότι η Ευρωπαϊκή Οικονομική Κοινότητα και τα κράτη μέλη της υπέγραψαν τη διεθνή συμφωνία του 1986 για το κακάο στις 30 Σεπτεμβρίου 1986 και κοινοποίησαν την προσωρινή εφαρμογή της συμφωνίας αυτής δυνάμει της απόφασης 87/166/ΕΟΚ (1), εν αναμονή της ολοκλήρωσης των εσωτερικών διαδικασιών που είναι απαραίτητες για την έγκρισή της-
ότι όλα τα κράτη μέλη γνωστοποίησαν την πρόθεσή τους να εγκρίνουν τη συμφωνία αυτή-
ότι η Κοινότητα και τα κράτη μέλη της θα πρέπει να κοινοποιήσουν στο Γενικό Γραμματέα του Οργανισμού Ηνωμένων Εθνών την πρόθεσή τους να εγκρίνουν τη συμφωνία,
ΑΠΟΦΑΣΙΖΕΙ:
Άρθρο 1
Η διεθνής συμφωνία του 1986 για το κακάο εγκρίνεται εξ ονόματος της Κοινότητας.
Η Κοινότητα και τα κράτη μέλη της, μόλις ολοκληρωθούν οι απαιτούμενες εσωτερικές διαδικασίες, κοινοποιούν στο Γενικό Γραμματέα του Οργανισμού Ηνωμένων Εθνών την εκ μέρους τους έγκριση της διεθνούς συμφωνίας του 1986 για το κακάο ως μέλη εισαγωγής, σύμφωνα με τις διατάξεις του άρθρου 67.
Το κείμενο της συμφωνίας επισυνάπτεται στην απόφαση 87/166/ΕΟΚ.
Άρθρο 2
Ο πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να προβεί στην κατάθεση του εγγράφου έγκρισης εξ ονόματος της Κοινότητας. Βρυξέλλες, 26 Μαρτίου 1992.

Labels: 17
5
15